**Ministru kabineta noteikumu projekta "Grozījumi Ministru kabineta 2009. gada 15. septembra noteikumos Nr. 1065 "Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz Ministru kabineta 2009. gada 15. septembra noteikumus Nr. 1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai” (turpmāk – MK noteikumi Nr. 1065) papildināt ar nosacījumiem aizdevumiem energoefektivitātes pakalpojumu sniedzēju naudas plūsmas iegādei.  Noteikumu projekts stāsies spēkā pēc tā publicēšanas Latvijas Vēstnesī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Attīstības finanšu institūcijas likuma 12. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2009. gada 15. septembra noteikumos Nr. 1065 „Noteikumi par aizdevumiem sīko (mikro), mazo un vidējo saimnieciskās darbības veicēju un lauksaimniecības un mežsaimniecības pakalpojumu kooperatīvo sabiedrību attīstības veicināšanai”” (turpmāk – Noteikumu projekts) paredz šādas izmaiņas MK noteikumos Nr. 1065:   1. ***Latvijas un Šveices sadarbības programmas līdzfinansētā individuālā projekta Nr.CH08 “Mikrokreditēšanas programma” atmaksu publiskā finansējuma daļu 2 milj. euro apmērā izmantot aizdevumiem energoefektivitātes pakalpojumu sniedzēju naudas plūsmas iegādei:***   2007.gada 20.decembrī tika noslēgts ietvarlīgums starp Latvijas Republiku un Šveices Konfederācijas padomi par Latvijas un Šveices sadarbības programmas īstenošanu ekonomisko un sociālo atšķirtību samazināšanai paplašinātajā Eiropas Savienībā. Līdz ar to, Latvijai kā vienai no jaunajām Eiropas Savienības dalībvalstīm tika paredzēta finanšu palīdzība, kuru tika plānots apgūt ar Latvijas – Šveices sadarbības programmas palīdzības instrumentu, kas bija izmantojams papildus Eiropas Savienības struktūrfondu un Kohēzijas fonda finanšu palīdzībai, kā arī Eiropas Ekonomikas zonas un Norvēģijas finanšu instrumentu palīdzībai.  2011. gada 6. septembrī Ministru kabinets apstiprināja Ministru kabineta noteikumus Nr. 689 “Noteikumi par mikroaizdevumiem un grantiem Latvijas un Šveices sadarbības programmas individuālā projekta "Mikrokreditēšanas programma" ietvaros”, lai noteiktu kārtību, kādā sniedzams atbalsts Latvijas un Šveices sadarbības programmas (turpmāk - "Mikrokreditēšanas programma") ietvaros, lai veicinātu nodarbinātības un dzīves līmeņa paaugstināšanos Latvijā, tādējādi veicinot arī mikrouzņēmumu un ekonomiskās aktivitātes attīstību valstī.  Saskaņā ar noslēgto līgumu “Attīstības finanšu institūcija Altum” (turpmāk - Altum) nodrošina "Mikrokreditēšanas programmas" darbību, izveidojot Aizdevumu fondu, kas darbojas līdz 2020. gada 30. jūnijam. Altum ir sniegusi informāciju, ka uz 2019. gada 31. decembri "Mikrokreditēšanas programmā" ir izsniegti aizdevumi 12,11 milj. *euro* apmērā, no kuriem atmaksāts finansējums 10,96 milj. *euro* apmērā, norakstīts finansējums 247 tūkst. *euro* apmērā, kopējo kredītportfeļa atlikumu veidojot 897 tūkst. *euro* apmērā. Kā arī, ņemot vērā, ka "Mikrokreditēšanas programma" neturpinās darbību pēc 2020. gada 30. jūnija, jauni aizdevumi nav piešķirti jau kopš 2019. gada 30. jūnija, mikro aizdevumus sniedzot dažādās Altum programmās (nozīmīgākās mikrokreditēšanas programmas ir “Starta programma” un “Mazie aizdevumi lauku teritorijās”), nodrošinot pietiekamas iespējas nodrošināt mikro aizdevumu pieprasījumu.  Ņemot vērā augstāk sniegto informāciju Altum 2019. gada nogalē ierosināja Ekonomikas ministrijai "Mikrokreditēšanas programmas" atmaksas izmantot mērķiem, kas nav noteikti Latvijas un Šveices noslēgtajā līgumā – piemēram, energoefektivitātes pakalpojumu sniedzēju naudas plūsmas iegādei. Papildus arī Altum lūdza izskatīt iespēju "Mikrokreditēšanas programmas" atmaksu izmantošanu uzsākt ātrāk par 2020. gada 30. jūniju, lai pēc iespējas ātrāk varētu sniegt atbalstu energoefektivitātes pakalpojumu sniedzējiem.  2020. gada 31. janvārī Finanšu ministrija ir saņēmusi Šveices valdības konceptuālu piekrišanu par "Mikrokreditēšanas programmas" Aizdevuma fonda slēgšanu ātrāk nekā noteikts sadarbības līgumā un programmas atmaksu izmantošanu citiem mērķiem.  Lai nodrošinātu tālāku rīcību, Finanšu ministrijai nepieciešams piešķirt Ministru kabineta mandātu parakstīt vienošanos par izmaiņām sadarbības līgumā, kā arī Ekonomikas ministrijai sagatavot un iesniegt Ministru kabinetā informatīvo ziņojumu par "Mikrokreditēšanas programmas" rezultātiem un plānoto rīcību programmas atmaksu izmantošanā.   1. ***Noteikt papildu finansējumu MK noteikumu Nr. 1065 III.2 nodaļā noteikto aizdevumu sniegšanai:***   Energoservisa pakalpojumu sniegšana kā komercdarbības nozare ir izplatīta vecajās ES valstīs, ASV un citur pasaulē, vienlaikus tā ir tikai tās attīstības sākotnējā stadijā Latvijā.  Energoservisa kompānija (turpmāk – ESKO) ir uzņēmējdarbības veids, kas piesaistot privātā sektora, piemēram, komercbanku līdzekļus, sniedz plašu ar enerģētikas nozari saistītu pakalpojumu klāstu, t.sk., īstenojot energotaupības projektus, enerģētikas infrastruktūras ārpakalpojumus, enerģijas ražošanu un piegādi, kā arī risku pārvaldību. Tā kā ESKO finansiāli ir ieinteresēta pēc iespējas labāku energoefektivitātes rādītāju sasniegšanā, pasūtītājam parasti tiek nodrošināts labāks serviss un ESKO piesaiste nav saistīta ar būtisku risku pieaugumu. ESKO veiktās dzīvojamās mājas atjaunošanas rezultātā pilsēta iegūst sakoptu pilsētvidi ar atjaunotu dzīvojamo fondu, bet iedzīvotāji – atjaunotu nekustamo īpašumu, kam ir palielinājusies tirgus vērtība. Turklāt, ESKO garantē ēkās noteiktu siltumenerģijas patēriņu visā līguma darbības laikā (līdz pat 20 gadiem). Šo iemeslu dēļ ES izrāda centienus, kas stimulētu plašāku ESKO iesaisti energoefektivitātes projektu īstenošanā, lai nodrošinātu papildu finanšu piesaisti un efektīvu investīciju atdevi.[[1]](#footnote-1)  Latvijā pirmie ESKO ir sākuši savu darbību ēku atjaunošanas jomā. Energopakalpojumi ir izdevīgi daudzdzīvokļu māju īpašniekiem, kas vēlas dzīvot inženiertehniski sakārtotā mājā ar pieņemamu komforta līmeni, saprātīgu maksu par siltumenerģiju un kuriem nav kapacitātes vai vēlēšanās pašiem nodarboties ar ēku atjaunošanu un uzturēšanu (vai arī mājas apsaimniekotājam nav atbilstošas profesionālās pieredzes).[[2]](#footnote-2) Ņemot vērā Latvijas dzīvojamā fonda slikto tehnisko stāvokli, tā uzlabošanai aplēstās nepieciešamās investīcijas vairāku miljardu euro apmērā, ierobežoto publiskā finansējumu, kas var tikt paredzēts šīs problemātikas risināšanai, kā arī Latvijas iedzīvotāju ierobežoto maksātspēju, ESKO tirgus attīstīšana ir uzskatāma par būtisku ilgtermiņa risinājumu šai problemātikai.  ESKO nozares pārstāvji ir norādījuši, ka būtiskākie faktori, lai uzņēmumi Latvijā attīstītu šo komercdarbības veidu un varētu piedāvāt energoefektivitātes pakalpojumus ēku sektoram, ir šādi:   * ESKO nepieciešami ilgtermiņa finanšu resursi (uz vismaz 20 gadiem); * ESKO piesaistītā finansējuma nosacījumiem jānodrošina iespēja paredzēt ar aizdevumu saistītās izmaksas, jo ēku īpašnieki par sniegto pakalpojumu maksā fiksētu likmi visā līguma darbības laikā, uzņemoties tikai EURIBOR indeksa svārstības.   Praksē ir piemēri, ka šādu projektu finansēšanai uzņēmums komercbankā saņem finansējumu ar termiņu uz 5 gadiem, ar iespēju pēc 5 gadiem šo termiņu pagarināt vēl uz 10 gadiem. Citā piemērā komercbanka izsniedz aizdevumu uz 15 gadiem, bet ar procentu likmes pārskatīšanu ik pēc 5 gadiem. Tas uzņēmumam rada lielus biznesa riskus, kā arī augstākas pašu kapitāla prasības.  Ņemot vērā ESKO vajadzības finansējuma piesaistē un šī brīža privātā sektora investīciju piesaistīšanas nosacījumus, uzskatāms, ka šobrīd ir konstatējama tirgus nepilnība, jo komercbankas nepiedāvā energoefektivitātes pakalpojumu sniedzējiem ilgtermiņa finansējumu uz ilgtermiņa nosacījumiem.  Ekonomikas ministrijas 2017. gadā izstrādātajā “Ēku atjaunošanas ilgtermiņa stratēģijā” ir norādīts, ka viens no ESKO tirgus attīstīšanas veidiem ir ESKO aizdevumu refinansēšanas mehānisma izveide, nodrošinot, ka ESKO ir iespējas pārdot jau izveidotos klientu portfeļus (prasījuma tiesības uz klientu nākotnes maksājumiem). Tādejādi ESKO, kas aktīvi īsteno energoefektivitātes paaugstināšanas pasākumus, samazinātos kredītsaistību slogs un būtu iespēja atkārtoti saņemt aizdevumus jaunu projektu īstenošanai. Tādejādi tiktu sekmēts arī Eiropas Parlamenta un Padomes 2012. gada 25. oktobra Direktīvas Nr.2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (Energoefektivitātes direktīva) 18.pantā minētais, ka dalībvalstīm ir jāveicina energopakalpojumu tirgus, tai skaitā finanšu instrumentu izmantošana, un tiktu veicināta privāto investīciju piesaiste.[[3]](#footnote-3)  Šādu aizdevumu piešķiršana nodrošinātu ātrāku investīciju apriti un paaugstinātu ESKO kapacitāti, jo tiem būs risinājums, kā atbrīvoties no ilgtermiņa finanšu saistībām, vienlaicīgi paliekot atbildīgiem par savu sniegto pakalpojumu sniegšanu visā energoservisa pakalpojumu līguma darbības laikā. Ekonomikas ministrijas ierosinātais atbalsts nodrošinātu trūkstošo posmu ESKO finansēšanā (t.i., komercbankas finansē energoefektivitātes projekta īstenošanu, bet pēc tam Altum finansē komersantus, kuri iegādājas naudas plūsmas no ESKO) un būtiski stimulētu ESKO industrijas attīstību. Nodrošinot šādu finansējuma pieejamību, arī tiktu veidota pieredze, kā arī uzkrāti energoefektivitātes projektu dati, lai zināmā laikā iesaistītu arī komercbankas šādu aizdevumu izsniegšanā un pārvērstu to par komerciālu produktu.   1. ***Papildināt MK noteikumus Nr. 1065 ar III2 nodaļu, kurā noteikti aizdevumu energoefektivitātes pakalpojumu sniedzēju naudas plūsmas iegādei nosacījumi:***   Noteikumu projektā noteikts, ka:   1. Aizdevumi ir paredzēti nākotnes naudas plūsmu iegādei (turpmāk – finanšu pakalpojumi) no ESKO, kas:  * pakalpojumu sniedz Latvijas Republikas teritorijā un par to ir noslēdzis energoefektivitātes pakalpojuma līgumu ar energoefektivitātes pakalpojuma saņēmēju; * ar saimnieciskās darbības veicēju, kas nodrošina finanšu pakalpojumu, ir noslēdzis vienošanos, kurās abas līgumslēdzējpuses apstiprina plānoto energoefektivitātes paaugstināšanas pasākumu kvalitāti.  1. Aizdevumi nākotnes naudas plūsmas iegādei ir *de minimis* atbalsts. 2. Lai saņemtu aizdevumu, saimnieciskās darbības veicējam Altum ir jāiesniedz pieteikums, kurā ietverts biznesa projekta apraksts, kā arī cita Altum norādītā informācija. 3. Aizdevums var tikt piešķirts, ja Altum projektā plānotās darbības ir atzinusi par ekonomiski dzīvotspējīgām, tai skaitā, izvērtējot saimnieciskās darbības veicēja biznesa idejas potenciālu un ilgtspēju, finanšu pakalpojuma nodrošināšanai nepieciešamo līdzfinansējumu, nodrošinājuma pietiekamību un likviditāti, saimnieciskās darbības veicēja esošo un nākotnes finanšu situāciju, zināšanu un pieredzes atbilstību, kā arī analizējot identificētos uzņēmējdarbības riskus un citus faktorus saimnieciskās darbības veicēja aizdevuma kvalitātes noteikšanai, tai skaitā nodrošinot pamatotas finanšu pakalpojuma līdzfinansējuma un nodrošinājuma koeficienta attiecības piemērošanu. 4. Saimnieciskās darbības veicēja paša līdzdalībai ir jābūt vismaz 10 % apmērā no finanšu pakalpojuma izmaksām, izmantojot pašu līdzekļus vai ārējo finansējumu, par ko nav saņemts nekāds publiskais atbalsts, tai skaitā *de minimis* atbalsts. 5. Aizdevumu maksimālais apmērs var būt līdz 2 000 000 *euro*. 6. Aizdevuma maksimālais termiņš ir 20 gadi. 7. Aizdevumam var piemērot pamatsummas atmaksas atlikto termiņu. 8. Aizdevuma pamatsummu sāk atmaksāt, ja pirms aizdevuma atmaksas termiņa beigām ir atlikusi ne mazāk kā viena ceturtdaļa no kopējā aizdevuma termiņa. 9. Aizdevums nedrīkst pārsniegt 45 % no finanšu pakalpojumu izmaksām. 10. ***Papildināt MK noteikumu Nr. 1065 normas ar atsauci uz jauno III2 nodaļu:***   Ar atsauci uz III2 nodaļu papildināta MK noteikumu Nr. 1065 12.1 punkta norma par nozaru ierobežojumu nepiemērošanu, kā arī MK noteikumu Nr. 1065 32.1. apakšpunkta norma par informācijas sniegšanu par saimnieciskās darbības veicēja iepriekš saņemto *de minimis* atbalstu.   1. ***Precizēt noteiktās prasības par de minimis atbalstu:***   Ņemot vērā, ka kopš 2019. gada 1. jūnija ir stājušies spēkā Ministru kabineta 2018. gada 21. novembra noteikumi Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” (turpmāk – noteikumi Nr. 715), un tie paredz *de minimis* veidlapas aizpildīšanu elektroniskā *de minimis* atbalsta uzskaites sistēmā, attiecīgi nepieciešams precizēt MK noteikumu Nr. 1065 32.1. apakšpunktu un 37. punktu.   1. ***Precizēt atbalstāmo darbību:***   MK noteikumu Nr. 1065 11.5.2. apakšpunkta noteiktā ierobežojuma mērķis ir nepieļaut atbalsta sniegšanu darījumiem, kas ir saistīti ar nekustamā īpašuma pārdošanu un pirkšanu, kā arī ar starpnieciskām darbībām ar nekustamo īpašumu. Spēkā esošā normā tiek lietots jēdziens “industriālais nekustamais īpašums”, kas nav normatīvos aktos nostiprināts, tāpēc tiesību norma nav skaidra un tās piemērošana ir apgrūtināta.  Ņemot vērā, ka Ekonomikas ministrija joprojām nevēlas sniegt atbalstu darījumiem, kas saistīti ar nekustamā īpašuma pārdošanu un pirkšanu, kā arī ar starpnieciskām darbībām ar nekustamo īpašumu, kā arī neatbalsta dzīvojamo ēku attīstīšanas darījumu atbalstīšanu, tiek ierosināts precizēt MK noteikumus Nr. 1065, nodrošinot skaidru tiesisko regulējumu.   1. ***Precizēt nosacījumus par maksimālajiem aizdevumu termiņiem:***   Spēkā esošajā MK noteikumu Nr. 1065 6. punkta redakcijā ir noteikts, ka aizdevumu līgumu noslēgšanas beigu termiņš ir 2020. gada 31. decembris. Komisijas regulās, saskaņā ar kurām tiek sniegts atbalsts MK noteikumu Nr. 1065 ietvaros, noteikti citi aizdevumu līgumu gala termiņi:   * Komisijas 2013. gada 18. decembra regulas (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē" (Eiropas Savienības Oficiālais Vēstnesis, 2013. gada 24. decembris, Nr. L 352) (turpmāk – Komisijas regula Nr. 1408/2013) 7. panta 4. punktā un 8. pantā **2028.gada 30.jūnijs**; * Komisijas 2013. gada 18. decembra regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013) 7. panta 4. punktā un 8. pantā; * Komisijas 2014. gada 27. jūnija regulas (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. 717/2014) 7. panta 4. punktā un 8. pantā **2021.gada 30.jūnijs**.   Ekonomikas ministrija ierosina noteikt, ka aizdevumu termiņi nosakāmi saskaņā ar Komisijas regulā noteikto, attiecīgi precizējot MK noteikumu Nr. 6. punktu un veicot tehniskus grozījumu MK noteikumu Nr. 1065 14.1., 15.1. un 15.11. apakšpunktos.   1. ***Izstrādāt programmas rādītāju novērtējumu:***   Ekonomikas ministrija līdz 2020. gada 1. septembrim nodrošinās īstenojamās atbalsta programmas ietekmes, risku un attiecīgi sagaidāmo zaudējumu, finansiālo rezultātu un programmas īstenošanas izvērtēšanu, lai ievērotu Attīstības finanšu institūcijas likuma 12.panta trešo daļu. Šo izvērtējumu Ekonomikas ministrija virzīs apstiprināšanai Ministru kabinetā. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum un AS “Latvian Baltic Energy Efficiency Facility”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | ESKO, komercbankas, ESKO pakalpojumu saņēmēji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu, jo Noteikumu projekta īstenošanu nodrošinās Altum.  Noteikumu projekts pozitīvi ietekmēs tautsaimniecību. |
| 3. | Administratīvo izmaksu monetārs novērtējums | Noteikumu projekts neparedz ietekmi uz administratīvo slogu un izmaksām. |
| 4. | Atbilstības izmaksu monetārs novērtējums | Noteikumu projekts neparedz ietekmi uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar Noteikumu projektu tiks ieviestas prasības šādiem Eiropas Savienības tiesību aktiem:   1. Komisijas regula Nr. 1407/2013. 2. Komisijas regula Nr. 717/2014. 3. Komisijas regula Nr. 1408/2013. 4. Komisijas 2004. gada 21. aprīļa regulu (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr.794/2004).   Ar noteikumu projektu tiek veicināta energopakalpojumu tirgus attīstīšana Latvijā, ko par pienākumu visām dalībvalstīm ir noteikusi ES ar Eiropas Parlamenta un Padomes 2012. gada 25. oktobra Direktīvas Nr.2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (Energoefektivitātes direktīva) 18.pantā noteikto. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar Noteikumu projektu tiek ieviestas šādas Eiropas Savienības tiesību aktu prasības:   1. Komisijas regula Nr. 1407/2013. 2. Komisijas regula Nr. 717/2014. 3. Komisijas regula Nr. 1408/2013. 4. Komisijas regula Nr.794/2004.   Eiropas Parlamenta un Padomes 2012. gada 25. oktobra Direktīvas Nr.2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 1407/2013 7. panta 4. punkts un 8. pants | Noteikumu projekta 5. punkts | Ieviests pilnībā | Neparedz stingrākas prasības |
| Komisijas regulas Nr. 1408/2013 7. panta 4. punkts un 8. pants | Noteikumu projekta 5. punkts | Ieviests pilnībā | Neparedz stingrākas prasības |
| Komisijas regulas Nr. 717/2014 7. panta 4. punkts un 8. pants | Noteikumu projekta 5. punkts | Ieviests pilnībā | Neparedz stingrākas prasības |
| Komisijas regula Nr. 1407/2013 | Noteikumu projekta 7., 10. un 13. punkts | Ieviests pilnībā | Neparedz stingrākas prasības |
| Komisijas regulas Nr. 1407/2013 1. pants | Noteikumu projekta 10. punkts | Ieviests pilnībā | Neparedz stingrākas prasības |
| Komisijas regulas Nr.1407/2013 3. panta 2. punkts | Noteikumu projekta 10. punkts | Ieviests pilnībā | Neparedz stingrākas prasības |
| Komisijas regulas Nr.1407/2013 2. panta 2. punkts | Noteikumu projekta 12. punkts | Ieviests pilnībā | Neparedz stingrākas prasības |
| Komisijas regula Nr. 717/2014 | Noteikumu projekta 13. punkts | Ieviests pilnībā | Neparedz stingrākas prasības |
| Komisijas regula Nr. 717/2014 | Noteikumu projekta 13. punkts | Ieviests pilnībā | Neparedz stingrākas prasības |
| Komisijas regula Nr. 1408/2013 | Noteikumu projekta 13. punkts | Ieviests pilnībā | Neparedz stingrākas prasības |
| Komisijas regulas Nr. 794/2004 10. pants | Noteikumu projekta 13. punkts | Ieviests pilnībā | Neparedz stingrākas prasības |
| Komisijas regulas Nr. 794/2004 11. pants | Noteikumu projekta 13. punkts | Ieviests pilnībā | Neparedz stingrākas prasības |
| EP direktīva 2012/27/ES 18.punkts | 10. punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Noteikumu projekta apstiprināšanas (pieteikšanas valsts sekretāru sanāksmē) Altum nodrošinās informēšanas pasākumus. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai Finanšu nozares asociācijai. |
| 3. | Sabiedrības līdzdalības rezultāti | Ekonomikas ministrija saskaņoja Noteikumu projektu ar Finanšu nozares asociāciju. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Ekonomikas ministrija un Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Altum esošo funkciju ietvaros, nav nepieciešams izveidot jaunas institūcijas, likvidēt esošas institūcijas vai veikt reorganizāciju.  Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Ekonomikas ministra pienākumu izpildītājs

Iekšlietu ministrs S.Ģirģens

Vīza:

Valsts sekretāra pienākumu izpildītājs

valsts sekretāra vietnieks E.Valantis

Grīnberga 67013231

1. Ekonomikas ministrijas tīmekļa vietne; Ēku atjaunošanas ilgtermiņa stratēģija, 45. lpp: <https://www.em.gov.lv/lv/nozares_politika/majokli/eku_energoefektivitate/no_direktivas_2012_27_es_par_energoefektivitati_izrietosas_prasibas/> [↑](#footnote-ref-1)
2. Ekonomikas ministrijas tīmekļa vietne; Ēku atjaunošanas ilgtermiņa stratēģija, 47. lpp: <https://www.em.gov.lv/lv/nozares_politika/majokli/eku_energoefektivitate/no_direktivas_2012_27_es_par_energoefektivitati_izrietosas_prasibas/> [↑](#footnote-ref-2)
3. Ekonomikas ministrijas tīmekļa vietne; Ēku atjaunošanas ilgtermiņa stratēģija, 48. lpp: https://www.em.gov.lv/lv/nozares\_politika/majokli/eku\_energoefektivitate/no\_direktivas\_2012\_27\_es\_par\_energoefektivitati\_izrietosas\_prasibas/ [↑](#footnote-ref-3)